b'\n_START_ARTICLE_\nFranz Nikolasch\n_START_SECTION_\n\xc5\xbdivljenjepis\n_START_PARAGRAPH_\nFranz Nikolasch se je rodil v Millstattu na Koro\xc5\xa1kem, kjer je hodil v osnovno \xc5\xa1olo. Gimnazijo je obiskoval v Celovcu; \xc5\xa1tudije je nadaljeval na pape\xc5\xa1ki rimski univerzi Gregoriani, kjer je 1961 dosegel doktorat. 1958 je bil posve\xc4\x8den v duhovnika._NEWLINE_Po kon\xc4\x8danem \xc5\xa1tudiju se je vrnil kot verou\xc4\x8ditelj nazaj v Beljak in je deloval tudi kot duhovni pomo\xc4\x8dnik v mestni belja\xc5\xa1ki \xc5\xbeupniji. Pozneje je pou\xc4\x8deval kot profesor na filozofsko-teolo\xc5\xa1ki \xc5\xa1oli v Celovcu in postal ravnatelj  vzgojnega doma v \xc5\xa0entjurju ob Dolgem jezeru ._NEWLINE_1967 je postal izredni profesor za liturgiko in kr\xc5\xa1\xc4\x8dansko arheologijo na Univerzi v Salzburgu ter je postal 1969 redni profesor. V tej vlogi je bistveno vplival pri ustvarjanju na novoustanovljenega in\xc5\xa1tituta za bogoslu\xc5\xbeno znanost in zakramentalno bogoslovje. Preselil se je v Salzburg, kjer je deloval kot du\xc5\xa1ni pastir v cerkvi sv. Leonarda v Gr\xc3\xb6digu._NEWLINE_Nikolasch je opravljal na univerzi tudi vodstvene slu\xc5\xbebe; leta 1971 je bil dekan teolo\xc5\xa1ke fakultete ter leta 1973 rektor univerze. Pozneje je postal \xc4\x8dlan univerzitetnega senata. Zaslu\xc5\xbeni profesor je postal 2011._NEWLINE_V svojih delih o svetem Domicijanu je - podobno kot arheolog Franz Glaser - pri\xc5\xa1el med drugim do ugotovitve, da je bil ta nekdanji zavetnik Karantanije, Koro\xc5\xa1ke in rodnega Millstatta zgodovinska osebnost. S tem sta znanstveno zavrgla Eislerjevo tezo, da je bil karantanski vodja samo legendarna osebnost in izmi\xc5\xa1ljotina benediktincev iz 12. stoletja.'